钦定古今图书集成/明伦汇编/氏族典/第068卷 > 朱光庭
## 钦定古今图书集成/明伦汇编/氏族典/第068卷 > 朱光庭

按《宋史朱景传》：“景子光庭，字公掞，十岁能属文，辞父
荫擢第，调万年主簿，数摄邑人，以明镜称。历四县令。
曾孝宽以才荐，签书河阳判官。哲宗即位，司马光荐
为左正言，首乞罢提举常平官、保甲、青苗等法，迁左
司谏。河北饥，遣持节行视。改左司员外郎，迁太常少
卿，拜侍御史。论蔡确怨谤之罪，确贬新州。拜右谏议”
大夫、给事中。乞补外，除集贤殿修撰、知亳州。数月召
还，复为给事中。坐封还《刘摰免相制》，复落职守亳。岁
馀，徙潞州，加集贤院学士。邻境旱饥，流民入境者踵
接，光庭日为食以食之，常至暮，自不暇食，遂感疾，犹
自力视事。出祷雨，拜不能兴，再宿而卒。绍圣中，追贬
柳州别驾。徽宗立，复其官。